Josip Broz Tito, en alfabeto cirilico Јосип Броз Тито, conoixito tamién como Tito, estió un politico yugoslavo, melitant d'a Liga d'os Comunistas de Yugoslavia, que plegó a o cargo de President de Yugoslavia, continando-ie en o cargo dende o 14 de chinero de 1953 dica la suya muerte. Yera naixito de Kumrovec (Imperio Austro-hongaro, hue Croacia) o 7 de mayo de 1892 y morió o 4 de mayo de 1980 en Ljubljana (Yugoslavia, hue Eslovenia). Se fació muit popular en o suyo país y mesmo en toda Europa quan dirichió mientres a Segunda Guerra Mundial a resistencia d'o suyo país contra a Wehrmacht d'o Tercer Reich que heba ocupato Yugoslavia en 1941.